วรวีร์แจง กมธ. ยันเงินค่าผู้ตัดสินจ่ายตรงเวลา 
นายกยี วรวีร์ มะกูดี เข้าชี้แจง กมธ.กีฬา กรณีเงินค่าตอบแทนผู้ตัดสิน โดยยืนยันเงินที่ออกจากสมาคมฟุตบอลฯ นัดละ 7,800 บาท จ่ายตรงเวลาไม่เคยติดค้าง ส่วนเงินของ กกท. นัดละ 1,800 บาท ซึ่งได้รับมาล่าช้า ทยอยโอนไปเกือบหมดแล้ว ยกเว้นกลุ่มเชิ้ตดำที่โดนลงโทษไม่ถึง 10 คน เผยรายชื่อผู้ตัดสินที่เปา ชัยยะ รวบรวมมายื่น กมธ.กีฬามีหลายรายที่ปลอมแปลงลายเซ็นและได้มีการแจ้งความกับเจ้าหน้าที่ตำรวจไว้หมดแล้ว,เมื่อวันที่ 7 ก.ค. ที่ห้องประชุม 304 อาคารรัฐสภา คณะอนุกรรมาธิการกีฬา ในคณะกรรมาธิการการศึกษาและกีฬา สภานิติบัญญัติแห่งชาติ โดย พล.ต.จารึก อารีราชการัณย์ ในฐานะประธานคณะอนุกรรมาธิการ (กมธ.) การกีฬา สภานิติบัญญัติแห่งชาติ (สนช.) เป็นประธานในการประชุมคณะ พิจารณากรณี นายชัยยะ มหาปราบ ผู้ตัดสินสมาคมฟุตบอลแห่งประเทศไทยฯ เป็นตัวแทนผู้ตัดสินยื่นหนังสือร้องเรียนต่อ กมธ.การศึกษาและกีฬา สนช. หลังจากไม่ได้รับค่าตอบแทนในการตัดสินฟุตบอลลีกอาชีพไทยปี พ.ศ.2555 และ 2556 โดยอนุ กมธ.ได้เชิญนายวรวีร์ มะกูดี นายกสมาคมฟุตบอลแห่งประเทศไทย เข้าชี้แจง,ภายหลังการประชุม พล.ต.จารึก เปิดเผยว่า การกีฬาแห่งประเทศไทย (กกท.) ยืนยันว่า ได้โอนเงินส่วนดังกล่าวให้สมาคมฟุตบอลฯ เพื่อจ่ายให้กับผู้ตัดสินแล้วนั้น ขณะที่สมาคมฟุตบอลฯ ชี้แจงว่า เงินค่าตัดสินในแต่ละนัดมี 2 ส่วน ส่วนแรกคือจากที่ กกท.จัดสรรให้ผู้ตัดสิน 1,800 บาท ผู้ช่วยผู้ตัดสินที่ 1 และ 2 คนละ 1,200 บาท ผู้ตัดสินที่ 4 คนละ 800 บาท และส่วนที่ 2 สมาคมฟุตบอลฯ เพิ่มเติมให้ผู้ตัดสินคนละ 7,800 บาท ผู้ช่วยผู้ตัดสินที่ 1 และ 2 คนละ 5,900 บาท ผู้ตัดสินที่ 4 คนละ 4,800บาท ซึ่งในส่วนที่เป็นปัญหาของ กกท. สมาคมฟุตบอลฯได้นำเอกสารมาแสดงว่า โอนให้ผู้ตัดสินกลุ่มที่ค้างค่าตัดสินเกือบครบทุกคนแล้ว ยกเว้นผู้ตัดสินที่อยู่ในช่วงถูกลงโทษ อย่างไรก็ตาม สมาคมฯเพิ่งจะมาดำเนินการจ่าย เมื่อวันที่ 13 มิ.ย.ที่ผ่านมา ก่อนที่กลุ่มผู้ตัดสินจะยื่นเรื่องกับ กมธ.ไม่กี่วัน ทั้งนี้ ในสัปดาห์หน้า อนุ กมธ.กีฬา จะเชิญสมาคมฟุตบอลฯและ กกท. รวมถึงผู้ตัดสินมาให้ข้อมูลพร้อมกัน,ทางด้านนายวรวีร์กล่าวว่า เงินส่วนของ กกท.นั้น สมาคมฟุตบอลฯได้รับมาล่าช้า แต่ทยอยโอนไปเกือบหมดแล้ว ยกเว้นกลุ่มที่โดนลงโทษไม่ถึง 10 คน ขณะที่เงินในส่วนของสมาคมฟุตบอลฯ ซึ่งมีจำนวนสูงกว่ามากก็จ่ายตรงเวลา ส่วนการที่นายชัยยะรวบรวมรายชื่อผู้ตัดสินมายื่นกับ กมธ.ศึกษาและกีฬาฯ มีหลายรายชื่อที่ปลอมแปลงลายเซ็นมา ซึ่งได้มีการแจ้งความกับเจ้าหน้าที่ตำรวจไว้แล้ว
นายกยี วรวีร์ มะกูดี เข้าชี้แจง กมธ.กีฬา กรณีเงินค่าตอบแทนผู้ตัดสิน โดยยืนยันเงินที่ออกจากสมาคมฟุตบอลฯ นัดละ 7,800 บาท จ่ายตรงเวลาไม่เคยติดค้าง
วรวีร์ มะกูดี,กรรมาธิการกีฬา,ผู้ตัดสิน,ชัยยะ มหาปราบ,ฟุตบอล,บอลไทย,ข่าวกีฬา,ข่าว,ไทยรัฐออนไลน์